S-1474/2022

Mál þetta, sem dómtekið var 12. október sl., er höfðað með ákæru útgefinni af Héraðssaksóknara 12. ágúst 2022 á hendur L-kk-þgf V-kk-þgf V-kk-þgf, kt. [...]

I.

A.

„Fyrir meiriháttar brot gegn skattalögum og lögum um bókhald í rekstri einkahlutafélagsins AFL. Verktak akt. [...], nú afskráð, sem stjórnarmaður og daglegur stjórnandi félagsins, með því að hafa.

1. Staðið skil á efnislega röngum skattframtölum AFL. Verktaka ehf., gjaldárin 2016 og 2017, vegna rekstraráranna 2015 og 2016, með því að hafa offramtalið eignir og rekstrargjöld félagsins á grundvelli átta rangra og tilhæfulausra sölureikninga, útgefnum í nafni einkahlutafélagsins JV Capital Ltd. Með framangreindu voru rekstrargjöld félagsins offramtalinn um samtals 19.404.000 krónur framangreind rekstrarár og komst félagið undan greiðslu tekjuskatts að fjárhæð samtals 3.585.112 krónur, sem sundurliðast semhér greinir:

Rekstrarárið 2015

Framtalinn tekjuskattsstofn kr. 6.234.111

Oftalin rekstrargjöld kr. 6.160.000

Vanframtalinn tekjuskattsstofn kr. 6.160.000

Vangreiddur tekjuskattur 20% kr. 1.232.000 Rekstrarárið 2016

Framtalinn tekjuskattsstofn kr. 0

Yfirfæranlegt tap kr. 1.478.440

Oftalin rekstrargjöld kr. 13.244.000

Vanframtalinn tekjuskattsstofn kr. 11.765.560

Vangreiddur tekjuskattur 20% kr. 2.353.112

Vangreiddur tekjuskattur alls 3.585.112 kr.

2. Rangfært bókhald félagsins með því að offramtelja rekstrargjöld um samtals 19.404.000 krónur rekstrarárin 2015 og 2016, með gjaldfærslu sölureikninga sem áttu ekki við rök að styðjast. Á grundvelli reikninganna voru færðar eignfærslur og fyrningar í bókhaldið, auk þess sem hluti viðskiptanna var færður á einkareikning ákærða í bókhaldi félagsins til lækkunar á skuld hans við félagið. Framangreindar rangfærslur leiddu til þess að bókhald félagsins gaf ranga mynd af viðskiptum, notkun fjármuna og eignum félagsins rekstrarárin 2015 og 2016.

B.

Fyrir meiriháttar skattalagabrot með því að hafa staðið skil á efnislega röngum skattframtölum, gjaldárin 2015, 2016 og 2017 vegna tekjuáranna 2014, 2015 og 2016, með því að hafa látið undir höfuð leggjast að telja fram á skattframtölum sínum fyrrgreind ár, úttektir að fjárhæð 22.595.728 krónur frá einkahlutafélaginu AFL. Verktakar, sem skattskyldar eru samkvæmt 1. tölulið A- liðar 7. gr. laga nr. 90/2003 um tekjuskatt, sbr. 2. mgr. 11. gr. sömu laga, og samkvæmt 19. og 21. gr. laga nr. 4/1995 um tekjustofna sveitarfélaga. Með framangreindum hætti komst ákærði hjá því að greiða tekjuskatt og útsvar að fjárhæð 9.359.277 krónur, sem sundurliðast sem hér greinir:

Tekjuárið 2014

Framtalinn tekjuskattsstofn: kr. 432.000

Vanframtaldar tekjur kr. 2.102.278

Tekjuskattur, skattprósenta 22,86% kr. 480.581

Útsvar, útsvarsprósenta 14,52% kr. 305.251

(Af stofni kr. 0 - 3.480.000)

Ónýttur persónuafsláttur kr. 444.668 Vangreiddur tekjuskattur og útsvar samtals: kr. 341.163

Tekjuárið 2015

Framtalinn tekjuskattsstofn: kr. 6.297.600

Vanframtaldar tekjur

kr.

12.552.796

Tekjuskattur, skattprósenta 25,3% kr. 946.030

Útsvar, útsvarsprósenta 14,52% kr. 542.939

(Af stofni kr. 3.709.680 - 10.036.848)

Tekjuskattur, skattprósenta 31,8% kr. 2.802.708

Útsvar, útsvarsprósenta 14,52% kr. 1.279.727

(Af stofni yfir kr.10.036.848)

Ónýttur persónuafsláttur

kr.

-

Vangreiddur tekjuskattur og útsvar samtals: kr. 5.571.404

Tekjuárið 2016

Framtalinn tekjuskattsstofn: kr. 7.114.752

Vanframtaldar tekjur kr. 7.940.654

Tekjuskattur, skattprósenta 23,9% kr. 700.062

Útsvar, útsvarsprósenta 14,52% kr. 425.309

(Af stofni kr. 4.032.420 - 10.043.880)

Tekjuskattur, skattprósenta 31,8% kr. 1.593.665

Útsvar, útsvarsprósenta 14,52% kr. 727.674

(Af stofni yfir kr.10.043.880)

Ónýttur persónuafsláttur kr. -

Vangreiddur tekjuskattur og útsvar samtals: kr. 3.446.710

Vanframtaldar tekjur alls kr. 22.595.728

Vangreiddur tekjuskattur og útsvar kr. 9.359.277

C.

Fyrir meiri háttar brot gegn skattalögum og lögum um bókhald í rekstri einkahlutafélagsins Af lanir, kt. 430209- 1400, nú afskráð, rekstrarárin 2012, 2013 og 2014, sem framkvæmdastjóri og stjórnarmaður félagsins, með því að hafa:

1. Staðið skil á efnislega röngum virðisaukaskattskýrslum vegna einkahlutafélagsins uppgjörstímabilin mars – apríl til og með nóvember – desember rekstaraárið 2012 og hafa eigi staðið skil á virðisaukaskattsskýrslum einkahlutafélagsins uppgjörstímabilin janúar – febrúar rekstrarárið 2013 til og með júlí – ágúst rekstrarárið 2014, og fyrir að hafa eigi staðið ríkissjóði skil á virðisaukaskatti sem innheimtur var, eða innheimta bar, í rekstri einkahlutafélagsins vegna framangreindra uppgjörstímabila, í samræmi við IX. kafla laga nr. 50/1988, um virðisaukaskatt, samtals að fjárhæð kr. 7.799.100, sem sundurliðast sem hér greinir:

Árið 2012 mars - apríl kr. 270.553 maí - júní kr. 227.168 júlí - ágúst kr. 342.806 september - október kr. 53.613 nóvember - desember kr. 263.361 kr. 1.157.501

Árið 2013 janúar - febrúar kr. 274.766 mars - apríl kr. 110.788 maí - júní kr. 477.048 júlí - ágúst kr. 755.220 september - október kr. 693.105 nóvember - desember kr. 429.522 kr. 2.740.449

Árið 2014 janúar - febrúar kr. 421.935 mars - apríl kr. 91.666 maí - júní kr. 2.550.382 júlí - ágúst kr. 837.167 kr. 3.901.150

Alls kr. 7.799.100

2. Látið undir höfuð leggjast að færa tilskilið bókhald í samræmi við kröfur laga nr. 145/1994, um bókhald, og vanrækt að varðveita fylgiskjöl og önnur bókhaldsgögn með fullnægjandi hætti, vegna starfsemi einkahlutafélagsins rekstrarárin 2012, 2013 og 2014.

Brot ákærða samkvæmt 1. tölulið A liðar ákæru telst varða við 1. mgr. 262. gr. almennra hegningarlaga nr. 19/1940, sbr. 1. mgr. 109. gr. laga nr. 90/2003 um tekjuskatt.

Brot ákærða samkvæmt 2. tölulið A liðar ákæru telst varða við 2. mgr. 262. gr. almennra hegningarlaga nr. 19/1940, sbr. 3. tölulið 1. mgr. 37. gr., sbr. 36. gr. laga nr. 145/1994 um bókhald.

Brot ákærða samkvæmt B lið ákæru telst varða við 1. mgr. 262. gr. almennra hegningarlaga nr. 19/1940, sbr. einnig 1. mgr. 109. gr. laga nr. 90/2003 um tekjuskatt, og 2. mgr. 22. gr. laga nr. 4/1995, um tekjustofna sveitafélaga.

Brot ákærða samkvæmt 1. tölulið C liðar ákæru telst varða við 1. mgr. 262. gr. almennra hegningarlaga nr. 19/1940, sbr. 1. mgr. 40. gr. laga nr. 50/1988, um virðisaukaskatt.

Brot ákærða samkvæmt 2. tölulið C liðar ákæru telst varða við 2. mgr. 262. gr. almennra hegningarlaga nr. 19/1940, sbr. 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald.

Þess er krafist að ákærði verði dæmdur til refsingar og til greiðslu alls sakarkostnaðar.“

II.

Ákærði hefur fyrir dómi skýlaust játað þá háttsemi sem honum er gefin að sök. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda hafði verði gefinn kostur á að tjá sig stuttlega um ákvörðun viðurlaga og lagaatriði.

Með játningu ákærða, sem fær næga stoð í gögnum mál sog ekki þykir ástæða til að draga í efa, þykir sannað að ákærði hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæruskjali.

Samkvæmt fyrirliggjandi sakavottorði hefur ákærði ekki áður sætt refsingu. Við ákvörðun refsingar verður litið til þess. Jafnframt verður litið til þess við ákvörðun refsingar að ákærði hefur játað brot sín án undanbragða auk þess sem hann var samvinnuþýður við rannsókn málsins að sögn sækjanda. Þá liggur fyrir að ákærði endurgreiddi skattayfirvöldum að fullu þær fjárhæðir sem greinir í ákærulið B, sem horft verður til við ákvörðun refsingar, auk þess sem nokkuð langt er um liðið frá því brotin voru framin. Á hinn bóginn verður ekki horft fram hjá því að brot ákærða, sem stóðu yfir í nokkurn tíma og varða fleiri en eitt félag, voru stórfelld.

Samkvæmt framansögðu er það mat dómsins að refsing ákærða sé hæfilega ákveðin fangelsi í níu mánuði, en fresta skuli fullnustu refsingar og hún niður falla að liðnum tveimur árum frá birtingu dómsins að telja, haldi ákærði almennt skilorð 57. gr. almennra hegningarlaga. Að auki ber að dæma ákærða til sektargreiðslu, sem þykir hæfilega ákveðin 55.000.000 í ljósi atvika og eðlis brota. Greiði ákærði ekki fésektina innan fjögurra vikna frá dómsbirtingu skal hann sæta fangelsi í 360 daga. Engan sakarkostnað leiddi af rannsókn málsins en skipaður verjandi ákærða, G-kk-nf G. G-kk-nf lögmaður, afsalaði sér þóknun. Af hálfu ákæruvaldsins fór Á-kvk-nf B. B-kvk-nf saksóknari með málið.

Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði, L-kk-nf V-kk-nf V-kk-nf, sæti fangelsi í níu mánuði. Fullnustu refsingarinnar skal frestað og hún niður falla að liðnum tveimur árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði 55.000.000 króna sekt í ríkissjóð en 360 daga fangelsi komi í stað sektarinnar verði hún ekki greidd innan fjögurra vikna frá birtingu dómsins.

Þ-kk-nf H-kk-nf Þ-kk-nf